**Ministru kabineta rīkojuma projekta “Grozījumi Ministru kabineta 2018.gada 24.jūlija rīkojumā Nr.347 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Grozījumi Ministru kabineta 2018.gada 24.jūlija rīkojumā Nr.347 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) izstrādāts, pamatojoties uz:  - Ministru kabineta 2018.gada 17.jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 41.punktu, kas nosaka, ka līdzekļus no programmas “Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem;  - Krīzes vadības padomes ārkārtas sēdes 2018.gada 23.jūlija protokola Nr.2 4.punktu, kas nosaka, ka ministrijām, kurām radušies zaudējumi veicot kūdras un meža ugunsgrēka dzēšanas pasākumus, kā arī atbalsta sniegšanas pasākumus nepieciešamības gadījumā sagatavot un attiecīgajam nozares ministram iesniegt Ministru kabinetā pieprasījumu no valsts budžeta programmas 02.00.00 “Līdzekļi neparedzētiem gadījumiem”, lai nodrošinātu pamatoto izdevumu segšanu;  - Ministru kabineta 2008.gada 10.jūnija noteikumu Nr.420 “Noteikumi par meža ugunsdzēsības darbiem un Valsts meža dienesta un Valsts ugunsdzēsības un glābšanas dienesta sadarbības kārtību, veicot meža ugunsgrēku ierobežošanas un likvidācijas darbus” 12. un 13.punktu;  - Ministru kabineta 2006.gada 14.februāra noteikumu Nr.118 “Kārtība, kādā valsts un pašvaldību institūcijas iesaistās mežu ugunsgrēku ierobežošanā” 7.7.apakšpunktu un 9.punktu;  - Ministru kabineta 2017.gada 7.marta noteikumu Nr.131 “Noteikumi par juridiskās vai fiziskās personas resursu iesaistīšanu reaģēšanas un seku likvidēšanas pasākumos vai ugunsgrēka dzēšanā, vai glābšanas darbos, kā arī tai radušos izdevumu un zaudējumu kompensācijas aprēķināšanas kārtību”;  - Ministru kabineta 2018.gada 24.jūlija protokola Nr.35, 34.§ “Par starptautiskās palīdzības pieprasīšanu” 4. un 6.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pēc Latvijas vides, ģeoloģijas un meteoroloģijas centra datiem šogad gaisa vidējā temperatūra maijā, jūnijā, jūlijā bija augstāka par attiecīgo mēneša vidējās temperatūras normu. Turklāt kopējais nokrišņu daudzums šajos mēnešos bija ievērojami mazāks, kā attiecīgā mēneša norma, piemēram, maijā 51% zem mēneša normas, jūnijā - 40%, bet tradicionāli nokrišņiem bagātākajā gada mēnesī – jūlijā – par 30%. Šādi klimatiskie apstākļi un brāzmains mainīga virziena vējš ievērojami palielināja ugunsgrēka izcelšanās un izplatības risku.  Lielie meža un purva ugunsgrēki rada draudus vietējo iedzīvotāju drošībai un veselībai. Meža ugunsdrošība ir nacionālās drošības sastāvdaļa. Pamatojoties uz Nacionālās drošības likumu (23. pants), valstī ir izstrādāts „Valsts nozīmes nozīmīgāko risku identifikācija un nozares apdraudējuma novēršanas plāns”. Meža ugunsgrēki ir identificēti kā viens no nozīmīgākajiem nozares riskiem ar augstu iestāšanās varbūtību. Meža ugunsgrēki var radīt katastrofālas izmaiņas ekosistēmā, izraisot lielākās daļas biocenozi veidojošo populāciju bojāeju. Ugunsgrēku tiešā ietekmē ugunsgrēka laikā tiek iznīcinātas vai bojātas mežaudzes un zemsedzes fauna. Ugunsgrēku netiešā ietekme izpaužas kā dendrofāgo kukaiņu un parazitāro sēņu izplatīšanās, mežaudžu krājas pieauguma izmaiņas.  Pēc Valsts meža dienesta (turpmāk – VMD) datiem uz š.g. 31.augustu jau likvidēti 802 ugunsgrēki ar kopējo izdegušo platību 2714,39 ha, vidēji vienā ugunsgrēkā izdegusī platība bija 3,38 ha un tas ievērojami pārsniedza iepriekšējo gadu rādītājus (25 gados vidēji ap 1,3 ha, bet pēdējos 10 gadus nepārsniedza 0,85 ha). 2018. gads izcēlās ar pēdējās desmitgades lielākajiem un bīstamākajiem ugunsgrēkiem: Valdgalē (Talsu novadā) izdegusī meža zemes platība – 1353,1 ha, Ramatā (Mazsalacas novadā) – 239,7 ha, Ādažu militārajā poligonā – 776,83 ha.  Uguns izplatības risku ievērojami palielināja brāzmains mainīga virziena vējš, kas veicināja strauju skrejuguns un vainaguguns virzību plašā degšanas teritorijā. Diemžēl ūdens piegāde ugunsgrēka teritorijā, bija apgrūtināta nepietiekoša ceļu tīkla dēļ, kā arī vides faktoru ietekmē. Neskatoties uz to, ka VMD rīcībā ir speciāla (vieglāka) ugunsdzēšanas tehnika, purvā nebija iespējams iebraukt, jo tehnika “grima”. Tādēļ dzēšanas apstākļi bija sarežģīti un smagi.  Valdgales ugunsgrēks ir plašākais purva/meža ugunsgrēks pēdējos gados, kas prasīja lielāku resursu piesaisti no operatīvajiem dienestiem, tai skaitā arī starptautiskās palīdzības lūgumu, lai apturētu uguns izplatību ar helikopteriem. Ņemot vērā spēcīgo sadūmojumu ne tikai ugunsgrēka vietā, bet arī ievērojami plašākā teritorijā, nācās evakuēt Stiklu ciema iedzīvotājus.  Pamatojoties uz 2002.gada 8.jūlija Latvijas Republikas valdības un Baltkrievijas Republikas valdības vienošanos par sadarbību katastrofu, dabas stihiju, citu ārkārtēju situāciju novēršanā, kā arī to seku likvidēšanā, Civilās aizsardzības un katastrofas pārvaldīšanas likuma 24. panta pirmo un otro daļu, kā arī Ministru kabineta 2017. gada 12. decembra noteikumu Nr.722 “Starptautiskās palīdzības pieprasīšanas kārtība” 2. un 5.punktu, Iekšlietu ministrija pieprasīja starptautisko palīdzību (ugunsdzēsībai paredzētu helikopteru un tā apkalpi) no Baltkrievijas Republikas.  Atbilstoši Ministru kabineta 2018. gada 17. jūlija noteikumiem Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas”, lai segtu izdevumus, kas saistīti ar starptautiskās palīdzības saņemšanu no Baltkrievijas Republikas, Iekšlietu ministrija sagatavoja un virzīja izskatīšanai Ministru kabinetā attiecīgu Ministru kabineta rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””. Ministru kabinets izdeva 2018.gada 24.jūlija rīkojumu Nr.347 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, kas paredz no valsts budžeta programmas 02.00.00 “Līdzekļi neparedzētiem gadījumiem” piešķirt Iekšlietu ministrijai (Valsts ugunsdzēsības un glābšanas dienestam) finansējumu, kas nepārsniedz 150 000 *euro*.  Valdgales un Ramatas ugunsgrēku likvidācijā iesaistījās VMD, Valsts ugunsdzēsības un glābšanas dienests (turpmāk – VUGD), Nacionālie bruņotie spēki (turpmāk – NBS), VAS “Latvijas valsts meži”, Valsts vides dienests, Valsts robežsardze, Neatliekamās medicīniskās palīdzības dienests (turpmāk – NMPD), Valsts policija, pašvaldības, citas juridiskas personas, Lietuvas Republikas un Baltkrievijas Republikas helikopteri, kā arī notikumā tika iesaistīti arī tādi resursi kā SCAM COPERNICUS satelītu atbalsts. Trešo personu sniegtais tehniskais atbalsts (kvadracikli, visurgājēji u.c.) bija būtisks atbalsts ugunsgrēka ierobežošanā un likvidācijā, kā arī ugunsdzēsēju darba nodrošināšanā, piemēram, ūdens šļūteņu pārvietošanā bezceļu apstākļos, pārtikas pievešanai ugunsdzēsējiem mežā, ūdens piegāde bezceļa apstākļos. Valdgales ugunsgrēku dzēsa 22 dienas un tajā piedalījās 2045 cilvēki, Ramatas ugunsgrēku dzēsa 5 dienas un tajā piedalījās 629 cilvēki. Ugunsgrēks Valdgales pagastā, tika dzēsts no š.g. 17.jūlija 17:33 līdz š.g. 9.augustam.  VUGD katru dienu vidēji iesaistīja 130 amatpersonas un 52 tehnikas vienības ugunsgrēka likvidācijai, kā arī palīgtehniku (vieglie auto, transports, personāla maiņai, utt.) no visiem valsts reģioniem, kā arī divus NBS helikopterus ar personālu un loģistikas nodrošinājumu, Valsts robežsardzes helikopteri ar personālu un loģistikas nodrošinājumu. Ikdienā tika iesaistīta arī Zemessardze no 10 līdz 40 cilvēkiem, atkarībā no apstākļiem, Lietuvas Republikas un Baltkrievijas Republikas helikopteri ar apkalpi, katru dienu notikumā atradās viena NMPD darbinieku brigāde, VMD resursi 20 līdz 50 cilvēki, atkarībā no resursu pieejamības, VAS “Latvijas valsts meži” mežistrādes tehnika ar personālu. Virbu pašvaldības ugunsdzēsības formējums ar transportlīdzekli Zil 130 (4 cilvēku brigāde) ieradās brīvprātīgi. Tika nodrošināts uzņemošās valsts atbalsts starptautiskās palīdzības sniedzējiem (izmitināšana, ēdināšana, koordinācija, degviela utt.).  Lielu atbalstu notikuma seku likvidācijā sniedza privātpersonas ar savu tehniku, aprīkojumu un intelektuālo resursu.  Notikumā tika iesaistīti šādi privātpersonu resursi – 48 privātpersonas un sekojošas tehnikas vienības: Scania 112,GO 6974, Massey Ferguson 7624,T1006LE, Mercedes Benz 407,HN1597,MTZ 82.1,T4227LA, Brautigam HT160,T700LE, Ekskavators Akerman H10B, FORD Ranger, GU3331, kā arī tehnika par kuras izmantošanu VMD jau pirms notikuma bija noslēgtas vienošanās par palīdzību: Scania HG 3310 2 Jaunpagasta z/s “Ērgļi” un z/s “Mucenieki” traktortehnika, SIA “Truck Solutions” traktors un 4 motorsūkņi.  Notikuma seku likvidācijas laikā, ievērojot spēcīgo piedūmojumu, uguns izplatīšanās draudus un iespējamo kaitīgo ugunsgrēka faktoru iedarbību uz iedzīvotājiem, tika evakuēts Valdgales pagasta Stiklu ciems. Notikuma vietā tika izveidota pagaidu pārvaldīšanas struktūra (štābs), kuras darbā tika iesaistīti pārstāvji no VMD un citiem dienestiem.  Lai nodrošinātu neatliekamo medicīnisko palīdzību, tika iesaistīta Veselības ministrijas padotības iestāde – NMPD, kas bija gatavs sniegt palīdzību gan glābējiem notikuma vietā, gan cilvēkiem ar hroniskām slimībām, kuru veselības stāvoklis dūmu ietekmē varēja pasliktināties.  Ievērojot VUGD prasību nodrošināt NMPD vienas neatliekamās medicīniskās palīdzības brigādes nepārtrauktu dežūru ilgstoša ugunsgrēka laikā Valdgales purvā no 2018.gada 18.jūlija plkst. 15:05 līdz 2018.gada 2.augusta plkst.10:50, NMPD šim mērķim organizēja papildus brigādi. Lēmums par papildus brigādes komplektēšanu tika pieņemts, ņemot vērā degšanas teritoriju, iedzīvotāju skaitu pagastā un apkaimes teritorijā, ugunsgrēka dzēšanas darbos iesaistīto ugunsdzēsēju un brīvprātīgo skaitu, kā arī ikdienas izsaukumu izpildes nodrošināšanai nepieciešamos resursus, nepasliktinot iedzīvotājiem neatliekamās medicīniskās palīdzības pakalpojumu pieejamību – Talsos lokalizētas 2 neatliekamās medicīniskās palīdzības brigādes, attālums līdz Stikliem – 40 km; Ventspilī lokalizētas 3 neatliekamās medicīniskās palīdzības brigādes, attālums līdz Stikliem – 53 km; Ugālē un Dundagā lokalizētas katrā viena neatliekamās medicīniskās palīdzības brigāde un attālums līdz Stikliem attiecīgi 28 un 26 km. Vidēji vienai Ventspils brigādei diennaktī ir jāveic 7 izsaukumi, pavadot vienā izsaukumā aptuveni 50 minūtes un nobraucot ~19 km, Talsos viena brigāde diennaktī apkalpo aptuveni 6 izsaukumus, vienā izsaukumā pavadot vidēji 1h 20 minūtes un nobraucot ~70 km.  Neatliekamo medicīnisko palīdzību kūdras un meža ugunsgrēkā Talsu novada Valdgales pagastā laikposmā no 2018.gada 18.jūlija līdz 2018.gada 2.augustam nodrošināja nepārtrauktas diennakts dežūras 1 līdz 2 neatliekamās medicīniskās palīdzības brigādes. Vienas brigādes sastāvā ir divas ārstniecības personas – ārsta palīgi un operatīvā medicīniskā transportlīdzekļa (turpmāk - OMT) vadītājs.  ***Iesaistīto NMPD resursu dežūrā pavadīto stundu skaits***  Tabula Nr.1   |  |  |  | | --- | --- | --- | | Datums | Dežūrā pavadīto stundu skaits | Neatliekamās medicīniskās palīdzības brigāžu skaits (katrā brigādē vienlaicīgi strādā 2 ārsta palīgi un OMT vadītājs) | | 1 | 2 | 3 | | 18.07.2018. no plkst. 15:05 līdz 19.07.2018. 17:37 | 26 h 32 min. \*2=53 h 04 min. | 2 | | 19.07.2018. no plkst. 17:37 līdz 02.08.2018. plkst. 10:50 | 329 h 13 min. | 1 |   Zemkopības ministrija norāda, ka, nostiprinot VMD kapacitāti meža un kūdras ugunsgrēku dzēšanas darbos, iespējams savlaicīgi ierobežot un likvidēt ugunsgrēkus, samazināt izdegušās platības, nodrošināt sabiedrības drošību, samazināt koksnes un kūdras resursu sadegšanu.  Samazinot izdegušās platības, iespējams veicināt dabas resursu izmantošanas produktivitātes pieaugumu, vides un klimata politikas mērķu nodrošināšanu atbilstoši tautsaimniecības interesēm, vienlaikus sabalansējot dabas un vides politikas mērķus ar tautsaimniecības attīstību, saglabājot dabas, bioloģisko un ainavisko daudzveidību, mazinot radīto piesārņojumu un veidojot augstvērtīgu dzīves vidi un kvalitatīvus rekreācijas pakalpojumus.  VMD šī gada pieredze ugunsgrēku dzēšanā purvos un pārmitrās teritorijās liek secināt, ka esošais tehniskais nodrošinājums ir nepietiekošs šādu teritoriju ugunsdzēsībai.  Saskaņā ar Zemkopības ministrijas darbības stratēģiju 2017.-2019. gadam paredzēts gādāt par meža ugunsdrošības uzraudzības un meža ugunsdzēsības tehnisko nodrošinājumu, tostarp specializētā meža ugunsdzēsības autotransporta un degvielas iegādi un efektīvu izmantošanu.  Ņemot vērā minēto, rīkojuma projekts paredz atbilstoši tiesību normām kompensēt ugunsgrēkos radušos faktiskos izdevumus. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija (Valsts ugunsdzēsības un glābšanas dienests, Valsts robežsardze), Vides aizsardzības un reģionālās attīstības ministrija (sabiedrība ar ierobežotu atbildību „Latvijas Vides, ģeoloģijas un meteoroloģijas centrs”, Valsts vides dienests), Zemkopības ministrija (VMD), Veselības ministrija (NMPD). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018.gads | | Turpmākie trīs gadi (*euro*) | | | | |
| 2019. | | 2020. | | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 359 794 | 0 | 0 | 0 | 0 | 0 |
| 2.1. valsts pamatbudžets | 0 | 359 794 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -359 794 | 0 | 0 | 0 | 0 | 0 |
| 3.1. valsts pamatbudžets | 0 | -359 794 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 359 794 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai segtu izdevumus, kas radušies saistībā ar ugunsgrēku dzēšanu Talsu novada Valdgales pagastā un Mazsalacas novada Ramatas pagastā, ir sagatavots rīkojuma projekts, kas paredz izdarīt grozījumus MK rīkojumā Nr.347. Ņemot vērā minēto, rīkojuma projekts paredz no valsts budžeta programmas 02.00.00 “Līdzekļi neparedzētiem gadījumiem” piešķirt 359 794 *euro*, tai skaitā:  1.1. **Vides aizsardzības un reģionālās attīstības ministrijai – 5719 *euro***, tai skaitā:  1.1.1. 1725 *euro* valsts sabiedrībai ar ierobežotu atbildību „Latvijas Vides, ģeoloģijas un meteoroloģijas centrs”;  1.1.2. 3994 *euro* Valsts vides dienestam;  (Detalizēti aprēķini anotācijas 1.pielikumā)  1.2. **Zemkopības ministrijai** (VMD) **– 126 180 *euro***;  (Detalizēti aprēķini anotācijas 2., 3. un 4.pielikumā)  1.3. **Veselības ministrijai** (NMPD) **– 15 712 *euro***;  (Detalizēti aprēķini anotācijas 5.pielikumā)  1.4. **Iekšlietu ministrijai – 212 183 *euro***, tai skaitā:  1.4.1. 148 386 *euro* Valsts ugunsdzēsības un glābšanas dienestam;  1.4.2. 63 797 *euro* Valsts robežsardzei.  (Detalizēti aprēķini anotācijas 6.pielikumā)  Iekšlietu ministrijai (Valsts ugunsdzēsības un glābšanas dienestam), lai segtu izdevumus, kas saistīti ar starptautiskās palīdzības saņemšanu no Baltkrievijas Republikas, pamatojoties uz MK rīkojumu Nr.347 un Finanšu ministrijas 2018.gada 24.jūlija rīkojumu Nr.263 “Par līdzekļu piešķiršanu” piešķirti 50 000 *euro*, no kuriem segti izdevumi 13 242,19 *euro* apmērā (tai skaitā, degvielas izdevumi 10 572,20 *euro* un apkalpes ēdināšanas un izmitināšanas izdevumi 2 669,99 *euro*). Atlikušais finansējums kontā 36 757,81 *euro*.  Izdevumi atlīdzībai (samaksai par virsstundu darbu 566 985 *euro* apmērā) segti no Iekšlietu ministrijas budžeta programmas 07.00.00 “Ugunsdrošība, glābšana un civilā aizsardzība” piešķirtajiem līdzekļiem un tos kompensēt no valsts budžeta programmas 02.00.00 “Līdzekļi neparedzētiem gadījumiem” nav nepieciešams.  Ievērojot to, ka ar Finanšu ministrijas 2018.gada 24.jūlija rīkojumu Nr.263 “Par līdzekļu piešķiršanu” Iekšlietu ministrijai jau piešķirti 50 000 *euro*, vēl papildus VUGD nepieciešams piešķirt 98 386 *euro*.  Aizsardzības ministrija norādīja, ka Aizsardzības ministrijai nav citu papildus izmaksu jau iepriekš apzinātajām izmaksām, kas segtas pamatojoties uz MK rīkojumu Nr.347 un Finanšu ministrijas 2018.gada 24.jūlija rīkojumu Nr.263 “Par līdzekļu piešķiršanu”. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Izdevumus sedz no valsts budžeta programmas 02.00.00 “Līdzekļi neparedzētiem gadījumiem”.  Ievērojot, ka izdevumi jau ir segti no attiecīgo resoru attiecīgajām budžeta programmām vai apakšprogrammām, rīkojuma projekts paredz uzdevumu veikt izdevumu pārgrāmatošanu uz budžeta programmu 99.00.00 “Līdzekļu neparedzētiem gadījumiem izlietojums”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Iekšlietu ministrija (Valsts ugunsdzēsības un glābšanas dienests, Valsts robežsardze), Vides aizsardzības un reģionālās attīstības ministrija (sabiedrība ar ierobežotu atbildību „Latvijas Vides, ģeoloģijas un meteoroloģijas centrs”, Valsts vides dienests), Zemkopības ministrija (VMD), Veselības ministrija (NMPD). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

S.Šaicāne, 67219607

[santa.saicane@iem.gov.lv](mailto:santa.saicane@iem.gov.lv)

S.Apine, 67075857

[sandra.apine@vugd.gov.lv](mailto:sandra.apine@vugd.gov.lv)

J.Grīnbergs, 67075986

[janis.grinbergs@vugd.gov.lv](mailto:janis.grinbergs@vugd.gov.lv)

J.Ivanova, 67075674

[jelena.ivanova@rs.gov.lv](mailto:jelena.ivanova@rs.gov.lv)

A.Ozola, 67026583

[alda.ozola@varam.gov.lv](mailto:alda.ozola@varam.gov.lv)

I.Koteļņikova, 67026922

[irena.kotelnikova@varam.gov.lv](mailto:irena.kotelnikova@varam.gov.lv)

Ņ.Ivanova, 67027632

[nina.ivanova@zm.gov.lv](mailto:nina.ivanova@zm.gov.lv)

V.Freimane, 67027253

[vija.freimane@zm.gov.lv](mailto:vija.freimane@zm.gov.lv)

I.Vinničenko 67876029

[inga.vinnicenko@vm.gov.lv](mailto:inga.vinnicenko@vm.gov.lv)